Rikunarita-ORG/Wikinium huggingface dataset:
# Avril Lavigne

| Avril Lavigne |
| --- |
|  |
| Agtergrondinligting |
| Geboortenaam | Avril Ramona Lavigne |
| Gebore | 27 September, 1984 |
| Oorsprong | Belleville, Ontario, Kanada |
| Beroep(e) | sangeres |
| Instrumente | kitaar |
| Jare aktief | 2002 tot hede |
| Webwerf | AvrilLavine.com |

**Avril Ramona Lavigne** (gebore 27 September 1984) is 'n Kanadese sangeres.

## Albums

* *Let Go* (2002)
* *Under My Skin* (2004)
* *The Best Damn Thing* (2007)
* *Goodbye Lullaby* (2011)
* *Avril Lavigne* (2013)
* *Head Above Water* (2019)
* *Love Sux* (2022)

## Eksterne skakels

* Amptelike webwerf (en)
# Model (persoon)

'n Manlike promosiemodel tydens die Tokio-motorskou in 2015. Promosiemodelle trek besoekers se aandag en wek belangstelling vir 'n produk
Die professionele Britse fotomodel David Gandy in 'n advertensie vir mansmode
Foto: Conor Clinch
'n **Model** is 'n persoon wat of

* as visuele hulpmiddel vir 'n kunstenaar of kunstenares (gewoonlik 'n fotograaf, skilder of beeldhouer) poseer terwyl hy of sy 'n kunswerk skep, of
* 'n persoon wat vir 'n fotograaf poseer om kommersiële produkte (soos mode by 'n modeskou, in 'n tydskrif of vir 'n advertensieveldtog) of dienste te adverteer, bemark of bekend te maak. Die visuele en seksuele aantreklikheid van die model self staan sentraal in erotiese modelwerk wat sedert die laat 19de eeu tot 'n kunsvorm binne die fotografie ontwikkel het - die model word hier as esteties bevredigend en/of seksueel prikkelend ervaar. Modelwerk word gewoonlik onderskei van ander soorte openbare optredes en opvoerings (soos teater- en filmkuns), alhoewel grense hier nie altyd maklik getrek kan word nie.

Modelwerk behels geen klassieke opleidingsberoep nie, alhoewel suksesvolle kandidate, wat vir modelwerk gekeur word, bepaalde voorvereistes moet vervul. Besonderhede soos die perfekte loopplank-optrede tydens modevertonings moet deur harde oefenwerk aangeleer word. 'n Professionele model met langjarige ervaring, wat vir 'n fotograaf enige liggaamshouding en -uitdrukking sonder verdere aanwysings kan handhaaf, bespaar tyd en mag gewoonlik 'n hoër vergoeding vra.

'n Professionele modelloopbaan begin op die ouderdom van agtien jaar of jonger; meestal is modelle op die ouderdom tussen 20 en 30 jaar in die beroep werksaam. Natuurlik word steeds ook modelle in hoër ouderdomsgroepe benodig. Met toenemende ouderdom word die persentasie potensiële kandidate, wat vitaal en opties aantreklik genoeg is, nogtans steeds kleiner.

## Eksterne skakels

* Wikimedia Commons het meer media in die kategorie Model (persoon).

Modelwerk

---

* (en)  *models.com: Ranglyste | Agentskappe | Mense*

Modelagentskappe vir kindermodelle - algemene inligting

---

* (af)  *netwerk24.com: Modelagentskappe: jou vrae beantwoord*

Modelkatalogusse

---

* (en)  *bellazon.com: Modelkatalogus*
# Diens

Kleuterskole – is ondernemings in die dienstesektor van die ekonomie
'n **Diens**, in die ekonomiese sin, is die nie-materiële ekwivalent van goedere. Diensverskaffing is 'n ekonomiese aktiwiteit wat nie lei tot eienaarskap nie. Dit is 'n proses wat die skep van voordele in die hand werk deur veranderinge by 'n kliënt self, hul fisiese besittings of hul ontasbare bates teweeg bring.

Deur die een of ander mate van vaardigheid, kundigheid en ervaring te gebruik neem diensverskaffers deel aan die ekonomie sonder die beperkinge wat voorraad of roumateriale meebring. Diensverskaffing word beskou as 'n tersiêre nywerheidsektor (Met mynbou, landbou en visserye en vervaardiging as primêre en sekondêre sektore).

## Sleutelkenmerke

Dienste is ontasbaar en kan nie soos gewone goedere gestoor word nie. Die voordele wat dienste meebring is dikwels moeilik om te begryp en daarom vereis dit gewoonlik bemarking wat daarop gemik is om 'n kreatiewe visuele beeld in die kliënt se verbeelding te vestig. Uit die kliënt se oogpunt is dienste moeilik om te evalueer en te vergelyk voordat die diens gelewer word. Dienste is verganklik, onverkoopte dienstyd is 'n verlore ekonomiese geleentheid. As 'n geneeskundige slegs besprekings het vir twee ure in 'n dag kan hy nie later daardie ure werk nie en is die ekonomiese geleentheid daarmee heen. Ander voorbeelde is vliegtuigsitplekke (wanneer die vliegtuig vertrek kan die leë sitplekke nie meer verkoop word nie) en teatersitplekke (kaartjieverkope eindig voor die vertoning).

Dienste is tipies nie homogeen nie en word aangepas na gelang van die kliënt. Dienste kan ook nie maklik soos ander goedere in 'n massaproduksie-proses gelewer word nie. Daarom is kwaliteitsversekering van dienste ook meer problematies. Die insette en uitsette van dienste is gewoonlik hoogs veranderlik asook die verwantskappe tussen die prosesse wat dit moeilik maak om konsekwente kwaliteit te lewer. Die arbeidsintensiewe aard van dienslewering noodsaak baie menslike aktiwiteit eerder as 'n presiese voorafbepaalde proses. Menslike hulpbronnebestuur is 'n belangrike kwessie en is dikwels 'n bepalende faktor ten opsigte van sukses in die sektor.

## Verwysings

* Pascal Petit (1987). "services," *The New Palgrave: A Dictionary of Economics*, v. 4, pp. 314-15.
# Slimfoon

Samsung Galaxy slimfone

Nokia Lumia 930
*Optimus G Pro*, 'n slimfoon wat deur die Suid-Koreaanse vervaardiger *LG* ontwikkel is
'n **Slimfoon** is 'n tegnologies gevorderde selfoon wat mobiele kommunikasie met die rekenkrag van 'n tabletrekenaar en internettoegang verbind en as mediaspeler, digitale kamera en GPS-navigasietoestel gebruik kan word. Baie moderne slimfone word met hoë resolusie-raakskerms toegerus waarop standaard-webblaaie, asook webblaaie wat vir mobiele toestelle geoptimaliseer is, vertoon kan word. Internettoegang word deur mobiele breëbanddienste of draadlose netwerke verskaf.

Tans is daar 'n verskeidenheid vrye en kommersiële bedryfstelsels vir slimfone beskikbaar, waaronder *Google* se *Android*, *Apple Inc.* se *iOS* en *Microsoft* se *Windows Phone*.

## Verwysings
# Karma

Die motiewe in Indiese tempels gebruik dikwels vorms en knope wat met mekaar verbind is om die verband tussen karma en die lewe uit te beeld. Dié motief kom uit ’n Djainistiese tempel.
**Karma** (Sanskrit: कर्म, *karma*; Pali: kamma) beteken aksie, werk of daad; dit verwys ook na die spirituele beginsel van "oorsaak en effek", waar ’n mens se aksies (oorsaak) sy toekoms bepaal (effek).

## Omskrywing

Goeie bedoelings en dade dra by tot goeie karma en toekomstige geluk, terwyl slegte bedoelings en dade slegte karma en toekomstige lyding veroorsaak. Karma is nou verwant aan die idee van hergeboorte in sommige Asiatiese godsdienste. In dié skole beïnvloed karma ’n mens se huidige lewe, sowel as jou toekomstige lewens (samsara).

Die idee van karma het sy oorsprong in antieke Indië en word dus aangetref in Hindoeïsme, Boeddhisme, Djainisme, Sikhisme en Taoïsme.

## Verwysings

## Eksterne skakels

* Karma by DMOZ Geargiveer 4 Oktober 2015 op Wayback Machine
* Hierdie artikel is vertaal uit die Engelse Wikipedia
# Tsuyoshi Kitazawa

Tsuyoshi Kitazawa
北澤 豪|  |
| Persoonlike inligting |
| Geboortenaam | Tsuyoshi Kitazawa |
| Geboortedatum | 10 Augustus 1968 (1968-08-10) |
| Geboorteplek | Machida, Tokio, Japan |
| Lengte | 1,70 m |
| Speelposisie | Middelveldspeler |
| Seniorloopbaan\* |
| Jare | **Span** | **Kere†** | **(Doele)†** |
| 1987–1991 | Honda | 51 | (14) |
| 1991–2002 | Tokyo Verdy | 265 | (41) |
| Totaal |  | **316** | **(55)** |
| Nasionale span |
| 1989 | Japan Futsal |  |  |
| 1991–1999 | Japan | 58 | (3) |
| \* Kere vir seniorklub uitgedraf en doele is net vir die plaaslike liga..
† Kere uitgedraf (Doele).  |

**Tsuyoshi Kitazawa** (gebore 10 Augustus 1968) is 'n voormalige Japannese sokkerspeler. Hy het vir die Japannese nasionale sokkerspan uitgedraf.

## Internasionale loopbaan

| Jaar | Wedstryde | Doelpunte |
| --- | --- | --- |
| 1991 | 2 | 0 |
| 1992 | 11 | 1 |
| 1993 | 4 | 0 |
| 1994 | 7 | 1 |
| 1995 | 14 | 1 |
| 1996 | 5 | 0 |
| 1997 | 11 | 0 |
| 1998 | 3 | 0 |
| 1999 | 1 | 0 |
| Totaal | 58 | 3 |

## Eksterne skakels

* Wikimedia Commons het meer media in die kategorie Tsuyoshi Kitazawa.
* Japan National Football Team Database
# Hiroshima-prefektuur

Kaart
Vlag van die Hiroshima-prefektuur
**Hiroshima-prefektuur** (広島県, *Hiroshima-ken*?) is een van die 47 prefekture van Japan. Hiroshima is die hoofstad en belangrikste stedelike gebied.
# Labrador Retriever

Labrador Retriever| 'n Geel Labrador Retriever |
| Ander name | Labrador |
| Alledaagse byname | Lab |
| Oorsprong | Verenigde Koninkryk & Kanada |
| Grondras | St. John's water dog |
|

| Kenmerke |
| --- |
| Massa |
Reun |
65-80 lb |
|  |
Teef |
55-70 lb |
| Pels |
Glad, kort, dig en reguit |
| Kleur |
Swart, sjokolade, of geel tot vosrooi |
| Werpsels |
5–10 hondjies (gem: 7.6) |
| Lewensduur |
12–13 jaar |

 |
|

| Klassifikasiestandaarde |
| --- |
| FCI |
Group FCI Retriever, Flushing Dog and Water Dog Group, Section 1 Retrievers #122 |
standaard |
| AKC |
Sporting |
standaard |
| ANKC |
Group 3 (Gundogs) |
standaard |
| CKC |
Group 1 – Sporting |
standaard |
| KC (UK) |
Gundog |
standaard |
| NZKC |
Gundogs |
standaard |
| UKC |
Gun Dog |
standaard |

 |
| Notas | Provinsiale soogdier van Labrador |
| Hond (*Canis lupus familiaris*) |

'n Wit Labrador retriever
'n Bruin Labrador retriever
Die **Labrador retriever** of kortweg **Labrador** is 'n honderas wat afkomstig is uit Newfoundland en Labrador, en afstam van die St. Johns-hond. Hierdie ras is vanaf die middel van die 19de eeu in Engeland met 'n aantal ander rasse, soos die Gordon setter, die spaniël, die Flatcoated retriever en die Chesapeake Bayretriever, gekruis. ('n Ander naam vir retriever is apporteerhond, dit wil sê 'n hond wat 'n gegooide voorwerp gaan haal en terugbring wanneer hy só geleer word.)

Die St. Johns-hond word deur die Eskimo's gebruik om vis te vang, terwyl die labrador geteel word vir eendejag en vir jag in moerasagtige gebiede. Die retriever het eenvoudige swemvliese tussen die tone.

## Uiterlike voorkoms

Die labrador het 'n dik pels met 'n waterafwerende onderpels. Die pels het weinig versorging nodig en eenmaal per week se borsel is genoeg.

Die labrador-reune word 55 tot 57 sentimeter hoog terwyl die tewe 54 tot 56 sentimeter hoog word. 'n Labrador weeg omtrent 35 kilogram.

## Opvoeding

As gevolg van die labrador retriever se intelligensie en leergierigheid is dit maklik om hom op te voed en te leer.

## Gebruik

In die jongste jare word labrador retrievers dikwels as begeleidingshonde vir blindes ingespan.

## Verwysings
# Horing (blaasinstrument)

Franse horing

Die moderne **horing**, 'n koperblaasinstrument, het uit die Italiaanse jaghoring (corno da caccia) ontwikkel, maar sy bekende ryk toon van vandag verskil baie van dié van die skel, vroeëre instrument, wat in die ou dae hoofsaaklik vir buitelugaktiwiteite gebruik is.

Sedert dit 'n plek in die orkes gekry het, het dit vinnig ontwikkel. Die buis is verleng en vernou, verskillende verlengstukke is aangebring en die mondstuk het wyer geword, en veral nadat draai- en drukventiele die verlengstukke effektief verbind het, kon die horing 'n volwaardige plek in die orkes inneem.

Richard Strauss maak baie gebruik van dié blaasinstrument in sy bekende werk *Till Eulenspiegel.* Wanneer die hand diep in die klankbeker geplaas word, demp dit die klank. Dieselfde effek word bereik deur 'n demper (sordino) in die beker te plaas.

## Bronnelys

* *Wêreldspektrum*, Vol. 3, 95, ISBN 0 908409 44 3
# Lelie

| Lelie |
| --- |
|  |
| *Lilium candidum*. |
| Wetenskaplike klassifikasie |
| Koninkryk: | Plantae |
| Divisie: | Angiosperms |
| Orde: | Liliales |
| Familie: | Liliaceae |
| Subfamilie: | Lilioideae |
| Tribus: | Lilieae |
| Genus: | Lilium L. |
| Tipespesie |
| *Lilium candidum* (L.)  |

**Lelies**, van die genus Lilium, is kruidagtige plante met groot blomme wat van bolle gekweek word. Hulle is in groot dele van die wêreld belangrik in die kultuur en letterkunde. Die meeste spesies kom natuurlik voor in die gematigde streke van die Noordelike Halfrond, hoewel van hulle ook in die noordelike subtropiese klimaatstreke voorkom. *Lilium* is die ware lelies; baie ander plante het "lelie" in hul naam, maar is nie werklik lelies nie.

## Eienskappe

Die *Lilium longiflorum*-blom. 1. Stempel. 2. Styl. 3. Meeldrade. 4. Helmdraad. 5. Blomdekblaar.
Lelies is hoë, meerjarige plante van 60 tot 180 cm hoog wat van bolle groei, hoewel sommige wortelstokke met verskeie bolle het. Sommige spesies ontwikkel uitlopers.

Die blomme is groot en dikwels geurryk, en blom in die laat lente of in die somer. Daar is ’n verskeidenheid kleure, onder meer wit, geel, oranje, pienk, rooi en pers. Merke sluit in kolle en strepe. Blomme kom in trosse of ’n skerm aan die punt van die stingel voor en het ses blomdekblare. Die blare is vrystandig en vorm nektar by die basis. Die vrugbeginsel is bostandig en die vrug is ’n kapsel (saaddoos) met drie selle.

In die koeler klimaatstreke is die blomme eenjarig en dormant in die winter.

## Galery

* *Lilium canadense*.
* 'n Lelie met gekleurde punte.
* *Lilium* 'Cappuccino'.
* *Lilium* 'Slate Morning'.
* *Lilium* 'African Queen'.
* *Lilium* 'Dizzy'
* *Lilium* 'Red Alert'.
* Meeldrade vol stuifmeel.
* *Lilium* 'Centerfold'.
* *Lilium* 'Matrix'

## Verwysings

## Eksterne skakels

* "The Plant List"
* Aanlyn lelieregister
* de Florum: *Lilium*-spesies Geargiveer 23 Mei 2013 op Wayback Machine

* Wikimedia Commons het meer media in die kategorie Lelie.

* Wikispecies het meer inligting verwant aan Lelie
* Hierdie artikel is vertaal uit die Engelse Wikipedia
# Universiteit

Gradeplegtigheid by die Oxford-universiteit.
Die Universiteit van Helsinki (Finland).
UNISA se hoofgebou in Pretoria.
'n **Universiteit** is 'n instansie vir hoër onderwys en navorsing waar studente akademiese grade kan verwerf. Die woord *universiteit* is afgelei van die Latyns *"universitas magistrorum et scholarium"*, wat rofweg beteken "gemeenskap van onderwysers en skoliere".

Mense kan by 'n universiteit inskryf om 'n graad te verwerf. In teenstelling met skoolonderrig is opleiding by universiteite meer gespesialiseerd. So sal 'n persoon wat biologie aan 'n universiteit studeer verskeie modules oor biologie en verwante onderwerpe deurloop, maar min indien enige oor ander onderwerpe soos tale en geskiedenis.

Universiteite bied beide voorgraadse en nagraadse onderrig. Nagraadse studies konsentreer meestal op navorsing.

## Universiteite van Suid-Afrika

Enkele van die universiteite in Suid-Afrika is:

* Universiteit van Suid-Afrika
* Universiteit van Pretoria in Pretoria (Tuks)
* Tshwane-Universiteit van Tegnologie in Pretoria
* Universiteit van Johannesburg - voormalige Randse Afrikaanse Universiteit in Johannesburg (UJ)
* Universiteit van die Witwatersrand in Johannesburg (Wits)
* Universiteit van Limpopo, in Mankweng en Medunsa (Turfloop)
* Universiteit van Kaapstad in Kaapstad
* Universiteit van Wes-Kaapland in Kaapstad
* Noordwes-Universiteit in Potchefstroom en Mafikeng (Pukke)
* Rhodes Universiteit in Grahamstad (Rhodies)
* Universiteit Stellenbosch in Stellenbosch (Maties)
* Universiteit van die Vrystaat in Bloemfontein (Kovsies)
* Universiteit van Fort Hare in Alice en Oos-Londen
* Universiteit van KwaZulu-Natal in Durban en Pietermaritzburg
* Nelson Mandela Metropolitaanse Universiteit in Port Elizabeth
* Walter Sisulu-universiteit in Mthatha en Oos-Londen
* Universiteit van Mpumalanga in Mbombela
* Sol Plaatje Universiteit in Kimberley

## Verwysings
# Nieu-Taipei

| **Nieu-Taipei** 新北市 *Sin-pak Tshī*
 |
| --- |
| **Kaart** | **Seël** |
|  |
|  |
|  |
| **Vlag** |
|  |
|  |
|  **Land** |  Republiek China |
|  **Administratiewe gewes** | Noord-Taiwan |
|  **Koördinate** | ﻿ / ﻿ |
|  **Stigting** | Desember 2010 |
|  **Provinsiale stadstatus** | 25 Oktober 1945 |
|  **Oppervlakte:** |   |
|  - Totaal | 2 052,57 vk km |
|  **Hoogte bo seevlak** | - m |
|  **Bevolking:** |   |
|  - Totaal (Januarie 2023) | 4 004 367 |
|  - Bevolkingsdigtheid | 2 000/vk km |
|  - Metropolitaanse gebied | 8 535 000 |
|  **Tydsone** | UTC +8 (CST) |
|  **Burgemeester** | Hou Yu-ih (KMT) |
|  **Amptelike webwerf** | *New Taipei* |

**Nieu-Taipei**, soms ook **Xinbei** genoem, amptelike Engelse naam: **New Taipei City** (Chinees: 新北市, pinyin: *Xīnběi Shì*; Taiwannees: *Sin-pak Tshī*), is die grootste stad van die Republiek China op die eiland Taiwan met 'n bevolking van sowat vier miljoen. Nieu-Taipei het in Desember 2010 met die samesmelting van alle 29 stede en munisipaliteite in die voormalige landelike Taipei-distrik ontstaan. Dit is 'n spesiale munisipaliteit in die noordelike deel van die eilandstaat en word regstreeks deur die nasionale regering bestuur.

Nieu-Taipei se stadshorison
Sy stadsgebied behels 'n aansienlike deel van Taiwan se noordelike kuslyn langs die Oos-Chinese See en omsluit die Taipei-bekken met die hoofstad Taipei. Dit word in die noordooste deur Keelung, die Yilan-distrik in die suidooste en die Taoyuan-distrik in die suidweste begrens.

## Verwysings

## Eksterne skakels

* Wikimedia Commons het meer media in die kategorie Nieu-Taipei.
* (en)  Toerisme-inligting oor Nieu-Taipei op Wikivoyage
* (en)  Amptelike webwerf
* (en)  "New Taipei City". Encyclopædia Britannica. Besoek op 30 Mei 2025.
# Ekwiteit

**Ekwiteit** is die totale belang gehou deur aandeelhouers in 'n entiteit. Dit is die balanserende syfer op die Balansstaat tussen Bates en Laste. Gewoonlik is die balans van ekwiteit nie gelyk aan die waarde van die onderliggende aandele nie en indien dit gebeur is dit gewoonlik bloot per toeval. Die rede hiervoor is die effek van intern gegenereerde klandisiewaarde wat volgens rekeningkundige standaarde nie as 'n bate erken kan word nie. Die waarde van die aandele word ook deur markomstandighede, risiko's ens. beïnvloed wat nie met ekwiteit in ag geneem kan word nie.

## Definisie

Ekwiteit kan bereken word as volg: Ekwiteit = Bates - Laste. Dit kan dus beskou word as die netto batewaarde van die entiteit wat na die aandeelhouers toekom indien al die laste afgelos word.

## Komponente

Ekwiteit bestaan gewoonlik uit verdeelbare en nie-verdeelbare reserwes.

* Verdeelbare reserwes is enige reserwes wat aan die aandeelhouers uitgekeer kan word by wyse van 'n dividend. Verdeelbare reserwes kan items insluit soos Behoue Verdienste.

* Nie-verdeelbare reserwes is enige reserwes wat nie aan die aandeelhouers uitgekeer kan word nie. Die uitkering van hierdie reserwes kan beperk word deur wetgewing of deur die entiteit se beleid. Reserwes wat as nie-verdeelbaar beskou word weens wetgewing sluit byvoorbeeld aandelekapitaal in. Reserwes wat as nie-verdeelbaar beskou word weens beleid kan byvoorbeeld ongerialiseerde winste insluit.